{ ماشکے ءِ هنوگیں بمبگواری و ماشکے ءِ شهیدانی نام ءَ }
 حق لوٹیـانی برورد ،بـمـبـانی چـیـر ءَ گار !
 رُژنانی بــرانــز و زیــرّگ ، بَٹاک بنت مهار !
 دِرّئــے ڈگار ءِ تـَـل تو ، سـاهـاں بـُن دئــے
 زا ئــے په مردماں تو ، شُردانی تو زهـار
 جمبور و آس گوارئے ، پـُـلّیں تو ماشکے ءَ
 لنگڑ و پادشپاد ءِ ، شـرم انت کنئے شکار
 مُلک واجهاں کُشئے تو،مُلکءَ پُل ئے بَرئے
 ارزان نہ انت اے کار ، هوش ءَ سـر ءَ بـدار
 هِمّت نه انت ساهے،هَتیارئی گِپت کنئے
 سسّا نه بنت دارگ ، تـئـی تـوپـک ءِ تــوار
 آس انت بلوچ ءِ جان و آس انت بلوچءِ مُلک
 دنیا چیا چو واب انت ، پـرچـا نه کنت سار
 بیرک بلوچ ءِ لوٹ انت ، بـیـرک دل ءِ مـــراد
 آزاتــی ءَ ابــیــد چه ، دارئـــے نه تـو مــزار
 پَهراں و زند ءِ جنگ ءَ ، چَکپَد نه بیت جهان
 ما هم سراں هوار اوں،بیلاں گُوں سرمچار
 « تَهل » ءِ جواب تَهل انت ، بیڑانی بیڑ بیڑ
 آسانی بیت آسـے ، زُلمانی بـیـت سَـگار
 کریم بلوچ _ تَـهـل